William Kass

 
William Kass (sündinud 21. aprillil 1993 Tartus) on Eesti ekstreemsportlane, sisulooja ja videograaf. 
Ta on tuntud eelkõige oma BMX tausta, YouTube'is loodud sisu ning maailma esimese kastirattaga tehtud salto poolest.
William Kass alustas BMX-i sõitmist 13-aastaselt, 2006. aastal. Enne seda tegeles ta rulatamise, rulluisutamise ja võitluskunstidega.
Sportlaskarjäär.
2014. aastal kaasasutas Kass Eesti esimese BMX Freestyle kooli BMX Akadeemia, mis tegutses Tartu Skatehallis. Seal töötas ta ka instruktorina, korraldas võistlusi ning juhtis mingil perioodil kogu skateparki. 2015a töötas ta ka Tähtvere skatepargis, mille arendustööd aitasid kaasa seal uue skatepargi rajamisele. 2017. aastal korraldas ta selle avasündmuse - ekstreemspordifestivali Duke of Tartu, kus said osaleda BMX-trikiratturid, rulatajad ja tõukeratturid.
Alavahetus ja kaubarattatrikk.
2021. aastal põlvevigastuse järel otsustas Kass BMX-i sõitmise lõpetada. Kuid 2022. aastal maandus ta maailma esimese salto kaubarattaga, mis pälvis rahvusvahelist tähelepanu. See äratas temas uuesti sädeme ning viis ta Slopestyle maastikurattaga sõitmise juurde.
Tegevus sotsiaalmeedias.
2018. aastal hakkas Kass oma treenerikogemusi jagama ka digitaalselt ja lõi selleks YouTube'i kanali, mis keskendus BMX-õpetustele eesti keeles. Hiljem hakkas seal pakkuma ka meelelahutust ja ürituste kokkuvõtteid. Ta viis läbi demosõite ja töötubasid üle terve riigi.
Sportlikud saavutused.
Suuremad trikid.
Maailma esimene kaubarattaga salto – 21. oktoober 2022
Eesti esimene kahekordne salto maastikurattaga.
Ürituste korraldamine ja turundus.
2019. aastal liitus Kass Simple Session 2020 korraldustiimiga, töötades avalike suhete juhina. Sama aasta lõpus korraldas ta BMX-võistluse Kopli Session 2020, millest kujunes Eesti BMX-kogukonna oluline kogunemine.
Töö digiturunduses ja sisuloome.
2020. aastal alustas Kass digiturundajana tööd Noorteagentuuris, kus ta haldas Erasmus+ ja Euroopa Solidaarsuskorpuse kommunikatsiooni. 2022. aastal asus ta tööle Tallinna Tehnikaülikoolis täiskohaga videograafi ja monteerijana. 2023. aastal rajas ta oma meediatootmisettevõtte KassFilms.
Tervislike eluviiside propageerimine.
William Kass on olnud kiivrikampaaniate ja tervislike eluviiside eestkõneleja. Ta on teinud koostööd Teeviida, Sportlandi ja Maanteeametiga.
Kass on olnud karsklane ja taimetoitlane alates 2009. aastast ning vegan 2010. aastast. Ta järgib "straight edge"'i elustiili, mis mõjutab tema avalikku kuvandit ja isiklikke väärtusi. 
2019. aastal osales ta Sportlandi taskuhäälingus, kus rääkis oma vegan- ja "straight edge"'i elustiilist ning kogemustest treenerina. Samal aastal avaldas Delfi temast persooniloo, kus tutvustati "straight edge"'i filosoofiat esimest korda Eesti meedias. Kass esines Eeva Esse telesaates, kus rääkis noorusaja depressioonist ja kuidas elustiili muutus aitas tal taastuda.
Ta on olnud Eesti taimetoidukampaania Tugev Taimsel Kütusel kampaanianägu, Ajakiri Vegan kaanel ning esinenud ettekannetega Taimetoidupäev 2019 ja Eesti Veganmessi üritustel.
Meediakajastus.
William Kass on esinenud nii Eesti kui ka rahvusvahelistes meediakanalites, sealhulgas Sportland Magazine, Postimees, Elu24, ERR, Delfi, FATBMX, OurBMX, BMX Union, Cycling Magazine jm. Tema sisuloomet ja intervjuusid on kajastatud ka Eesti Vegan Podcastis ning kohalikes videoprojektides. Kass on esinenud külalisena mitmel veganfestivalil, rääkides oma eluviisist ja sportlikest saavutustest.